Stór hluti starfsfólks Stjórnarráðs Íslands þekkir ekki þær siðareglur sem settar voru fyrir það árið 2012 . Lítil áhersla hefur verið lögð á fræðslu og eftirfylgni til að tryggja að reglurnar komi að tilætluðum notum og því ríkir óvissa um hvort þær hafi stuðalað að því að efla fagleg vinnubrögð . Þetta kemur fram í nýrri skýrslu Ríkisendurskoðunar til Alþingis sem heitir „ Siðareglur fyrir starfsfólk Stjórnarráðs Íslands “ og var birt í morgun . Samhæfingarnefnd ekki starfandi Jóhanna Sigurðardóttir , þáverandi forsætisráðherra , staðfesti árið 2012 siðareglur fyrir starfsfólk Stjórnarráðs Íslands . Þeim var ætlað að efla fagleg vinnubörgð og auka traust á stjórnsýslunni með því að beina til opinberra starfsmanna það sem kallað var mikilvægum siðferðislegum gildum og hvetja þá til að hafa þau að leiðarljósi í daglegum störfum sínum . Í reglunum er megináhersla á ábyrgð og skyldu starfsmanna til að starfa í þágu almennings og koma þannig fram að beri megi traust til þeirra og embættanna sem þeir eru fulltrúar fyrir . Ríkisendurskoðun framkvæmdi úttekt á innleiðingu reglnanna og í skýrslunni sem birt var í morgun er farið yfir niðurstöður hennar . Þar kemur fram að langflestir starfsmenn Stjórnarráðsins telji reglurnar mikilvægan þátt í störfum sínum og hlutfallslega fáir telji að það þurfi að breyta þeim . Þá kom í ljós að óvissa ríkir um hvort reglurnar hafi stuðlað að því að efla fagleg vinnubrögð innan Stjórnarráðsins Auglýsing Í skýrslunni segir einnig að „ stór hluti starfsfólks telur sig ekki þekkja reglurnar vel og einnig kom fram að lítil áhersla hefur verið lögð á að fylgja þeim eftir með skipulegri fræðslu og eftirfylgni og tryggja þar með að þær komi að tilætluðum notum [...] Þá kom í ljós að óvissa ríkir um hvort reglurnar hafi stuðlað að því að efla fagleg vinnubrögð innan Stjórnarráðsins “ . Samhliða þeirri ákvörðun að setja starfsmönnum Stjórnarráðsins siðareglur var ákveðið að forsætisráðherra ætti að skipa , til þriggja ára í senn , samhæfingarnefnd um siðferðisleg viðmið fyrir stjórnsýsluna . Slík nefn er hins vegar ekki starfandi í dag . Hvetja ráðuneytin til breytinga Ríkisendurskoðun hvetur forsætisráðuneyti og fjármála - og efnahagsráðuneyti til að tryggja starfsfólki ráðuneyta reglubundna fræðslu um siðareglurnar og forsætisáðuneytið beiti sér fyrir því að „ ráðuneytin fylgi samræmdri stefnu við að ná þeim markmiðum sem reglurnar kveða á um . Enn fremur er ráðuneytið hvatt til að skipa að nýju samhæfingarnefnd um siðferðileg viðmið fyrir stjórnsýsluna í samræmi við ákvæði laga þar um . Sé ekki talin þörf fyrir þá nefnd beri að breyta lögum . Loks hvetur Ríkisendurskoðun fjármála - og efnahagsráðuneyti til að tryggja að starfsfólk Rekstrarfélags Stjórnarráðsins og verktakar sem starfa á vegum ráðuneytanna fái reglulega fræðslu um inntak siðareglnanna “ . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .